**Najčastejšie kladené otázky (FAQ) k výzve na predkladanie ŽoNFP na zvýšenie atraktivity a konkurencieschopnosti verejnej osobnej dopravy, kód výzvy: IROP-PO7-SC71-2021-77**

**Otázka č. 1:** Je v rámci predmetnej výzvy oprávnené rekonštruovať objekt autobusovej stanice spolu s priestorom nástupíšť a priľahlých priestorov. V zmysle Prílohy 4 Výzvy sa píše, že :je oprávnená "rekonštrukcia, modernizácia a výstavba zastávok cestnej verejnej osobnej dopravy a integrovaných zastávok subsystémov verejnej osobnej dopravy" Spadá pod tuto charakteristiku aj samotný objekt autobusovej stanice?

**Odpoveď:** V rámci aktivity B.3. rekonštrukcia, modernizácia a výstavba zastávok cestnej verejnej osobnej dopravy a integrovaných zastávok subsystémov verejnej osobnej dopravy je možné v zmysle výzvy a prílohy č. 4 realizovať rekonštrukciu, modernizáciu a výstavbu zastávok cestnej verejnej osobnej dopravy a integrovaných zastávok subsystémov verejnej osobnej dopravy (napr. spoločná združená zastávka električiek a autobusov, spoločná zastávka autobusov MHD a regionálnej dopravy) vrátane doplnkovej cyklistickej infraštruktúry (stojany pre bicykle, výpožičné systémy a iné) a debarierizácie vonkajšieho priestoru a prvkov bezpečnosti (svetelné značenie). Súčasťou aktivity nie sú intervencie do objektu autobusovej stanice.

**Otázka č. 2:** Môže sa do výzvy IROP-PO7-SC71-2021-77 zapojiť subjekt (podať ŽoNFP), ktorý je vo vlastníctve dvoch samosprávnych krajov – 50% Prešovský kraj, 50% Košický kraj?

**Odpoveď:** Áno, subjekt vo vlastníctve objednávateľa dopravy (mesta/ samosprávneho kraja) organizujúci integrovaný dopravný systém, je v rámci výzvy oprávnený žiadateľ aj v prípade, že je vo vlastníctve dvoch samosprávnych krajov.

**Otázka č. 3:** Máme pripravenú projektovú dokumentáciu pre výstavbu zastávky spolu s príjazdovým pruhom pre autobus. Súčasťou projektu je aj zriadenie bezbariérového priechodu pre chodcov kolmo cez dopravné pruhy cez štátnu cestu I/75. Je zriadenie tohto priechodu pre chodcov oprávnenou aktivitou? Vlastníkom pozemku pod priechodom pre chodcov je Slovenská republika.

**Odpoveď:** V prípade, že priechod pre chodcov priamo súvisí s výstavbou zastávky verejnej osobnej dopravy, možno ho považovať v zmysle výzvy za oprávnený.

**Otázka č. 4:** V rámci oprávnenej aktivity B. zlepšenie infraštruktúry verejnej osobnej dopravy, sa ide realizovať rekonštrukcia autobusovej stanice vrátane nástupišť. Z nastavenia výzvy a oprávnených výdavkov dedukujeme, že výdavky do samotného stavebného objektu autobusovej stanice nie sú oprávnené. Chápeme tomu správne?

Čo sa týka výdavkov v rámci areálu AS, radi by sme sa informovali, či medzi oprávnené výdavky môžeme zaradiť oplotenie areálu AS (výmena starého za nové) a taktiež bezbariérové prístupy do objektu AS, ktoré budú umiestnene vonku v rámci areálu AS.

Zároveň by sme sa radi informovali ohľadom podmienky - Podmienka výkonu služieb vo verejnom záujme - Zmluva musí byť platná minimálne päť rokov po ukončení realizácie hlavných aktivít projektu, t.j. počas celého obdobia udržateľnosti projektu. Subjekt žiadateľa má aktuálne platnú Zmluvu vo verejnom zaujme na poskytovanie služieb VOD. Táto zmluva končí a predpokladá sa, že bude nahradená opciou, pokým sa nedosúťaží poskytovateľ na ďalšie obdobie. Bude postačovať pre potreby ŽoNFP aktuálne platná zmluva prip. opcia a dlhodobá zmluva by sa zaslala poskytovateľovi po uskutočnení súťaže na prepravcu?

**Odpoveď:**

- výdavky týkajúce sa stavebného objektu autobusovej stanice nie sú v zmysle výzvy oprávnené. V rámci budovy AS je potenciálne možné realizovať výdavky súvisiace s typom aktivity A. zabezpečenie moderných tarifných, informačných a dispečerských systémov, zlepšenie informovanosti cestujúcich a zlepšenie informačného a oznamovacieho systému.

- posúdenie oprávnenosti výdavku na realizáciu oplotenia areálu bude súčasťou odborného hodnotenia ŽoNFP. Základným predpokladom oprávnenosti výdavku je jeho priamy súvis s realizáciou projektu.

- zmluva o službách vo verejnom záujme: z predmetného textu nie je zrejmé kedy končí pôvodná zmluva. Ak žiadateľ bude mať záujem v pokračovaní zmluvy, opciou sa štandardne zvykne zmluvný vzťah predĺžiť o vopred stanovenú dobu (za tých istých podmienok, ako boli pôvodne dojednané v zmluve). Doba predĺženia zmluvného vzťahu prostredníctvom opcie nie je z textu zrejmá. V zmysle PPP č. 26 zmluva musí byť platná minimálne päť rokov po ukončení realizácie hlavných aktivít projektu, t.j. počas celého obdobia udržateľnosti projektu, pričom v prípade uplatnenia si opcie je potrebné, aby táto bola predĺžená minimálne 5 rokov po ukončení realizácie hlavných aktivít projektu. Zmluva o NFP, ods. 2.5 Podmienky poskytnutia príspevku, ktoré Poskytovateľ uviedol v príslušnej Výzve, musia byť splnené aj počas platnosti a účinnosti Zmluvy o poskytnutí NFP. Porušenie podmienok poskytnutia príspevku podľa prvej vety je podstatným porušením Zmluvy o poskytnutí NFP a Prijímateľ je povinný vrátiť NFP alebo jeho časť v súlade s článkom 10 VZP, ak z Právnych dokumentov vydaných Poskytovateľom nevyplýva vo vzťahu k jednotlivým podmienkam poskytnutia príspevku iný postup. Je v záujme žiadateľa, aby do skončenia zmluvného vzťahu (prípadne jeho predĺženia prostredníctvom opcie) zabezpečil nového poskytovateľa služby VOD.

**Otázka č. 5:** V prípade, ak sa k žiadosti nepriloží stavebné povolenie, bude možné priložiť ho v rámci výzvy na doplnenie, resp. s právoplatnosťou s dátumom po odoslaní žiadosti?

**Odpoveď:** V zmysle PpŽ, verzia 4.1, podmienka poskytnutia príspevku č. 10 - Podmienka, že žiadateľ má vysporiadané majetkovo-právne vzťahy a povolenia na realizáciu aktivít projektu, je povinnou prílohou k ŽoNFP právoplatné rozhodnutie príslušného stavebného úradu alebo iné povolenie na realizáciu stavby podľa platnej legislatívy vydané žiadateľovi. Poznámka pod čiarou 78 definuje, že pod „predložením k žiadosti o NFP“ sa rozumie predloženie právoplatného dokumentu spolu so ŽoNFP alebo najneskôr ku dňu doplnenia chýbajúcich náležitostí ŽoNFP v zmysle Výzvy na doplnenie chýbajúcich náležitostí ŽoNFP. Takto doplnené náležitosti sa stávajú súčasťou predloženej ŽoNFP.

**Otázka č. 6:** Podmienka č.17 – posudzovanie vplyvov na životné prostredie - Presne aký doklad je nevyhnutné doložiť? Nakoľko v rámci aktivity B3. – neriešime obnovu autobusových zastávok v meste, ale iba ich výmenu – odpílenie starej a vymenenej za novú zostavu/ komplet zastávku.

Okresný úrad, životné prostredie v tomto prípade nám nevydáva žiadne rozhodnutie ani stanovisko, keďže k tomu nie je projekt ani dokumentácia. Je nutné v takomto prípade, vzhľadom na aktivitu uvedenú vyššie, niečo dokladať ako prílohu k žiadosti v rámci podmienky?

**Odpoveď:**

V zmysle textu výzvy na predkladanie ŽoNFP, kód výzvy: IROP-PO7-SC71-2021-77, musí byť projekt, ktorý je predmetom ŽoNFP, z hľadiska navrhovanej činnosti v súlade s požiadavkami v oblasti posudzovania vplyvov navrhovanej činnosti v súlade so zákonom o posudzovaní vplyvov. Formulár ŽoNFP vo vzťahu k **podmienke poskytnutia príspevku č. 17 Podmienka oprávnenosti z hľadiska plnenia požiadaviek v oblasti posudzovania vplyvov na životné prostredie** definuje povinnú **prílohu č. 9 ŽoNFP – Doklad preukazujúci, že projekt je oprávnený z hľadiska plnenia požiadaviek v oblasti posudzovania vplyvov na životné prostredie**. V zmysle Príručky pre žiadateľa je dokladom preukazujúcim splnenie predmetnej podmienky jedna z nasledovných príloh (v závislosti od charakteru projektu):

1. **platné záverečné stanovisko z posúdenia vplyvov navrhovanej činnosti**, resp. jej zmeny na životné prostredie podľa zákona o posudzovaní vplyvov, alebo
2. **rozhodnutie zo zisťovacieho konania** o tom, **že navrhovaná činnosť, resp. zmena navrhovanej činnosti nepodlieha posudzovaniu vplyvov na životné prostredie** podľa zákona o posudzovaní vplyvov, alebo
3. **rozhodnutie príslušného orgánu podľa § 19 ods. 1 zákona o posudzovaní vplyvov** o tom, že **navrhovaná činnosť alebo jej zmena nepodlieha posudzovaniu vplyvov na životné prostredie** podľa zákona o posudzovaní vplyvov., alebo
4. **stanovisko (vyjadrenie) príslušného orgánu** o tom, že navrhovaná činnosť, resp. zmena navrhovanej činnosti **nepodlieha posudzovaniu vplyvov na životné prostredie** podľa zákona o posudzovaní vplyvov.

V kontexte otázky zároveň upozorňujeme, že sa jedná o investičnú činnosť a povinnou prílohou je v takomto prípade projektová dokumentácia stavby (overená autorizovanou osobou a overená v stavebnom konaní) vrátane výkazu výmer, ktorú žiadateľ predkladá minimálne v stupni PD, na základe ktorej bolo vydané právoplatné stavebné povolenie alebo oznámenie príslušného stavebného úradu, že nemá námietky voči predloženému stavebnému ohláseniu.

**Otázka č.7:** Vo výzve, str. 5 je uvedený spôsob predloženia formuláru ŽoNFP vrátane príloh 1x listinne, v Príručke pre žiadateľa, str. 66, tabuľka č. 3 Predloženie ŽoNFP je uvedené predloženie ŽoNFP 1x originál a 1x kópia. Ako to máme predložiť?

**Odpoveď:** Výzva je nadradená Príručke pre žiadateľa, čiže žiadateľ postupuje ako je uvedené vo výzve, t.j. predkladá iba originál formulára ŽoNFP vrátane príloh. PpŽ sa bude aktualizovať, pričom povinnosť predložiť aj kópiu bude vypustená.

**Otázka č.8:** Je potrebné mať vyhlásené VO pred podaním ŽoNFP?

**Odpoveď:** Podmienka mať vyhlásené VO pred podaním ŽoNFP nie je v rámci výzvy stanovená. Napriek tomu odporúčame žiadateľom, aby procesy VO realizovali priebežne aj v závislosti od povahy a charakteru projektu, čo bude mať následne vplyv na efektívnu a plynulú implementáciu projektov.